92 Zebula | LekkeSlaap
92 Zebula: Hooffoto's
Adres: Plaas 543, Zebula Gholflandgoed en Spa, Bela-Bela, 0480, Limpopo
Vanaf R5 600 per nag (plek vir 12)
92 Zebula is 'n selfsorgvakansiehuis, ideaal geleë op die Zebula Gholflandgoed en Spa. Zebula bied 'n gholflandgoed, natuurreservaat en 'n gesondheidspa aan gaste, op 1600 hektaar van Afrika-bosveld in die skaduwee van die Waterberge.
Dié luukse selfsorghuis het slaapplek vir 8 volwassenes en 4 kinders. Dit beskik oor 4 slaapkamers met lugversorging en en suite-badkamers. Die eerste en tweede slaapkamer het elk 'n koningingrootte-bed en 'n solderarea het 3 driekwartbeddens, ideaal vir kinders, omdat hulle 'n leer moet klim tot bo. Die derde en vierde slaapkamer het elk 2 enkelbeddens.
Die kombuis is ten volle toegerus vir selfsorg met al die toebehore, 'n stoof, oond, yskas-vrieskas, wasmasjien, tuimeldroër, mikrogolfoond, potte en panne. Die kombuis, eetarea en sitarea het 'n oopplan-uitleg met 'n kaggel in die middel van die kamer. Die sitkamer het 'n platskerm-TV en DStv en die eetkamer het sitplek vir 10 mense. Die sitkamer bied toegang tot 'n onthaalarea met 'n buitemeubels, ingeboude braai, Weber en 'n swembadarea met 'n veiligheidsnet.
Op die boonste verdieping is daar 'n kamer met 'n pool-tafel en 'n kaggel wat toegang bied tot 'n stoep met 'n Jacuzzi en 'n pragtige uitsig. Aan die regterkant van die huis is daar 'n grasdaklapa met 'n vuurput, ingeboude kroeg en eetkamermeubels. Daar is ook 'n boma met 'n vuurput en onderdakparkeerplek beskikbaar vir 4 voertuie. Skoonmaakdienste is ingesluit, behalwe op openbare vakansiedae en Woensdae.
'n Bespreking by 92 Zebula sluit in:
Plaas 543, Zebula Gholflandgoed en Spa, Bela-Bela, 0480, Limpopo
https://d288tngog90ix0.cloudfront.net/AAEAAQAAAAAAAAAAAAAAG4JFwgG1c1oNbghMAbl0V0UmMNn278WQDfXdbN2pMAkHR46Hse?w=1440&h=960&fit=crop&auto=format Vanaf R5 600 per nag (plek vir 12) Farm 543 Zebula Golf Estate and Spa 0480 Limpopo 086 999 0018 14:00-19:00 10:00 -24.764886 27.94998